<translate>  <pcm>
Di June 12 Presidential elections 1993 election na di first afta di 1983 military coup. Di election involve two parties , di Social Democratic Party SDP and di National Republican Convention NRC. Nigeria been dey run two party system dat time. MKO run for SDP why Bashir Tofa run for NRC. MKO running mate na Bba Gana Kingibe why Tofa own na Sylvester Ugoh.International and local observers declare say di June 12 1993 election na di freest and fairest, but di Military Head of State Ibrahim Babangida cancel di election ontop allegation of wuru-wuru and mago-mago.Di election wey dem cancel cause palava and Babangida step aside on August27, 1993. Ernest Shonekan, MKO townsman from Ogun state become di interim government.On June 11 1994, Abiola declare imsef President of Nigeria for Epetedo, Lagos, south wets of di kontri. Afta im declaration, dem begin find am ontop accuse of treason and under di command of General Sani Abacha, dem finally arrest am on June 23, 1994..Dem detain Abiola for four years, tori be say aside from di Bible and Quran, im no get any source of info.Abiola die on July 7, 1998, di day dem suppose release am from detention. 